РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број: 8-2507/14

8. септембар 2014. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 8. септембра 2014. године, размотрио је амандман на ПРЕДЛОГ ОДЛУКЕ О УПОТРЕБИ И УЧЕШЋУ ПРИПАДНИКА ВОЈСКЕ СРБИЈЕ У МИРОВНОЈ ОПЕРАЦИЈИ УЈЕДИЊЕНИХ НАЦИЈА У ЦЕНТРАЛНОАФРИЧКОЈ РЕПУБЛИЦИ (MINUSCA) И ВОЈНОЈ ОПЕРАЦИЈИ ЕВРОПСКЕ УНИЈЕ У ЦЕНТРАЛНОАФРИЧКОЈ РЕПУБЛИЦИ (EUFOR RCA) У 2014. ГОДИНИ.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је у складу са чланом 164. Пословника Народне скупштине размотрио амандман који је на тачку 2) Предлога одлуке о употреби и учешћу припадника Војске Србије у мировној операцији Уједињених нација у Централноафричкој Републици (MINUSCA) и војној операцији Европске уније у Централноафричкој Републици (EUFOR RCA) у 2014. години, поднео народни посланик Зоран Бабић и сматра да је амандман у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

ПРЕДСЕДНИК

др Александар Мартиновић